**ЕВРАЗИЯ ЭКОНОМИКАЛЫК КОМИССИЯСЫ**

**КЕҢЕШ**

**ЧЕЧИМ**

2017-жылдын «20» декабры **№89** Москва шаары

**«Транспорттоого жана (же) пайдаланууга даярдалган мунайзат коопсуздугу жөнүндө» Евразия экономикалык бирлигинин техникалык регламенти тууралуу**

2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 29-пунктуна ылайык Евразия экономикалык комиссиясынын Кеңеши **ч е ч т и:**

1. Евразия экономикалык бирлигинин «Транспорттоого жана (же) пайдаланууга даярдалган мунайзат коопсуздугу жөнүндө» тиркелген техникалык регламенти (ЕАЭБ ТР 045/2017) кабыл алынсын.

2. Евразия экономикалык бирлигинин «Транспорттоого жана (же) пайдаланууга даярдалган мунайзат коопсуздугу жөнүндө» техникалык регламенти (ЕАЭС ТР 045/2017) 2019-жылдын 1-июлунан тартып күчүнө кире тургандыгы белгиленсин.

3. Ушул Чечим расмий жарыяланган күндөн тартып 30 календардык күндөн кийин күчүнө кирет.

**Евразия экономикалык комиссиясынын Кеңешинин мүчөлөрү:**

Армения Беларусь Казакстан Кыргыз Россия

Республикасынан Республикасынан Республикасынан Республикасынан Федерациясынан

В.Габриелян В.Матюшевский А.Мамин Т.Абдыгулов И.Шувалов

КАБЫЛ АЛЫНДЫ

Евразия экономикалык

комиссиясынын Кеңешинин

2017-жылдын 20-декабрындагы

№ 89 чечими менен

**«Транспорттоого жана (же) пайдаланууга даярдалган мунайзат коопсуздугу жөнүндө» Евразия экономикалык бирлигинин техникалык регламенти (ТР ЕАЭС 045/2017)** **тууралуу**

1. Колдонуу чөйрөсү
2. Ушул техникалык регламент 2014-жылдын 29-майындагы Евразия экономикалык бирлиги жөнүндө келишимдин 52-беренесине ылайык иштелип чыкты жана Евразия экономикалык бирлигинин (мындан ары – Бирлик) бажы аймактарында колдонуу жана пайдалануу үчүн, адамдын жашоосунун жана (же) ден соолугунун, мүлкүнүн корголушун камсыз кылуу, курчап турган чөйрөнү сактоо жана керектөөчүлөрдүн жаңылышуусуна алып келген иш аракеттерди алдын алуу, ошондой эле энергетикалык натыйжалуулукту жана ресурстук үнөмдөөлөрдү камсыз кылуу максаттарында, мунайзат коопсуздугунун милдеттүү талаптарын белгилейт.
3. Ушул техникалык регламенттин техникалык жөнгө салуу объектиси болуп, жүгүртүүгө чыгарылган жана Бирликтин рынокторунда жүгүртүүдө турган, транспорттоого жана (же) пайдаланууга даярдалган мунайзат эсептелет.
4. Бирликтин бажы аймагынан тышкары экспорттолуучу, мамлекеттик материалдык резервдин сакталышын камсыз кылган уюмдарда сактоодо турган, мамлекеттик коргоо тапшырыгы боюнча жеткирилүүчү, ошондой эле, мунайзат даярдоочу (өндүрүүчү) тарабынан жеке керектөөлөр үчүн гана пайдаланылуучу мунайзатка ушул техникалык регламент таркатылбайт.
5. Негизги түшүнүктөр
6. Ушул техникалык регламентти колдонуу максаттары үчүн төмөнкү түшүнүктөр колдонулат:

«мунайзат коопсуздугу» - зыян келтирүү жана (же) чыгымга учуратуу мүмкүнчүлүктөрү менен байланышкан, тыюу салынган тобокелдиктери жок мунайзаттын абалы;

«мунайзатты жүгүртүүгө чыгаруу» - даярдоочудан (өндүрүүчүдөн) сатуучуга жана (же) керектөөчүгө мунайзаттын алгачкы өтүүсү (анын ичинде даярдоочунун (өндүрүүчүнүн) кампасынан мунайзатты жөнөтүү же топтобостон жүктөө) же акысыз же акылуу негизде коммерциялык ишмердиктин жүрүшүндө Бирликтин бажы аймагына таркатуу максатында мунайзатты ташып кирүү;

«мунайзатты даярдоочу (өндүрүүчү)» - өзүнүн атынан мунайзат казып алууну же казып алууну жана сатууну ишке ашырган жана ушул техникалык регламенттин, ошондой эле колдонулушу ага тийиштүү болгон Бирликтин башка техникалык регламенттеринин талаптарына анын шайкештиги үчүн жооптуу юридикалык жак, анын ичинде чет өлкөлүк жак;

«мунайзат» - магистралдык өткөргүч түтүктөр, темир жол, автомобиль жана суу транспорту менен транспорттоого жана (же) мунайзатты кайра иштетүүчү жана мунайзатхимиялык өндүрүштөрдө чийки зат катары пайдаланууга даярдалган кеңири физикалык-химиялык курамындагы көмүртектердин казып алынуучу суюк жаратылыш аралашмасы;

«мунайзаттын рынокто жүгүртүлүшү» - мунайзатты даярдоочудан (өндүрүүчүдөн) керектөөчүгө мунайзаттын кыймылы;

«мунайзаттын партиясы» - саны тууралуу бир документ (маршруттук тапшырма же муйнайзатты өткөрүү-өткөрүп берүү актысы, же жүктөө жөнүндө коштомо же коносамент) жана бир паспорт менен коштолуучу мунайзаттын саны;

«керектөөчү» - мунайзатты тапшырык берүүгө же сатып алууга ниеттенген же сатып алуучу же пайдалануучу, жеке ишкер катары катталган юридикалык жак же жеке жак;

«сатуучу (анын ичинде импорттоочу)» - Бирликке мүчө мамлекеттердин мыйзамдарына ылайык керектөөчүгө мунайзатты сатууну жүзөгө ашырган жана Бирликтин рыногуна мунайзатты жайгаштырууга жана анын ушул техникалык регламенттин талаптарына ошондой эле колдонулушу ага тийиштүү болгон Бирликтин башка техникалык регламенттеринин талаптарына анын шайкештиги үчүн жооптуу, Бирликке мүчө мамлекеттердин резиденти болуп саналган, юридикалык жак же жеке жак;

«мунайзатты даярдоочу (өндүрүүчү) тарабынан ыйгарым укуктуу жак» - Бирликке мүчө мамлекеттин мыйзамдарында белгиленген тартипте анын аймагында катталган, мунайзатты даярдоочу (өндүрүүчү), анын ичинде чет өлкөлүк мунайзатты даярдоочу (өндүрүүчү) менен түзүлгөн келишимдин негизинде жеке ишкер катары катталган юридикалык жак же жеке жак, Бирликтин рыногунда мунайзаттын чыгарылышын жана жүгүртүлүшүн баалоодо ушул мунайзатты даярдоочунун (өндүрүүчүнүн) атынан аракеттерди ишке ашырат, ошондой эле, ушул техникалык регламенттин талаптарына ошондой эле колдонулушу ага тийиштүү болгон Бирликтин башка техникалык регламенттеринин талаптарына мунайзаттын шайкештиги үчүн жоопкерчилик тартат.

1. Бирликтин рыногунда мунайзатты жүгүртүү эрежелери
2. Бирликтин рыногунда жүгүртүүгө чыгарылган жана жүгүртүүдө турган мунайзат ушул техникалык регламенттин талаптарына ошондой эле колдонулушу ага тийиштүү болгон Бирликтин башка техникалык регламенттеринин талаптарына ылайык келиши керек.
3. Бирликтин рыногунда жүгүртүүгө чыгарылган жана жүгүртүүдө турган мунайзаттын ар бир партиясы төмөнкү маалыматтарды камтыган паспорт менен коштолушу керек:

а) мунайзатты даярдоочу (өндүрүүчү) же сатуучу (анын ичинде импорттоочу) же болбосо мунайзатты даярдоочу (өндүрүүчү) тарабынан паспорт таризделген ыйгарым укуктуу жак болуп саналган, жеке ишкер катары катталган юридикалык жактын аталышы, турган жери (дареги) же жеке жактын аты-жөнү, жашаган жери;

б) мунайзатты даярдоочунун (өндүрүүчүнүн) товардык белгиси (бар болсо);

в) ага ылайык мунайзат даярдалган (өндүрүлгөн) документтин белгилениши жана аталышы (бар болсо), жана ушул документке ылайык анын аталышы жана белгилениши;

г) ага ылайык мунайзат даярдалган (өндүрүлгөн) документтин жана тиркеменин негизинде мунайзаттын көрсөткүчтөрүнө болгон талаптарда белгиленген мунайзаттын көрсөткүчүнүн ченемдик мааниси, ошондой эле, Евразия экономикалык бирлигинин шайкештигин баалоо боюнча органдардын бирдиктүү реестрине (мындан ары - Бирдиктүү реестр) киргизилген өзүнүн текшерүү лабораториясынын же аккредиттелген текшерүү лабораториясынын аталышын көрсөтүү менен текшерүү лабораторияларынын иш жүзүндөгү жыйынтыктары;

д) партиянын номери;

е) Бирликтин рыногунда өндүрүмдүн жүгүртүлүшүнүн бирдиктүү белгиси;

ж) паспорттун номери жана берилген датасы;

з) паспортту тариздеген адамдын аты-жөнү, колу.

7. Паспорт орус тилинде таризделет жана Бирликке мүчө мамлекеттин мыйзамдарында белгиленген талаптары болсо, мунайзат сатылып жаткан аймакта, Бирликке мүчө мамлекеттин мамлекеттик тилинде (тилдерде) таризделет.

8. Мунайзатты сатууда сатуучу (анын ичинде импорттоочу) керектөөчүнүн талабы боюнча паспорттун көчүрмөсүн берет.

9. Паспорт транспорттоо, сактоо, кайра иштетүү жана сатуу максаттары үчүн мунайзатты кабыл алууда (берүүдө) таризделет.

1. Мунайзаттын коопсуздук талаптары

10. Бирликтин рыногунда жүгүртүүгө чыгарылган жана жүгүртүүдө турган мунайзат ушул техникалык регламентке тиркемеде көрсөтүлгөн көрсөткүчтөргө болгон талаптарга ылайык келиши керек.

11. Мунайзатты даярдоодо (өндүрүүдө) жана транспорттоодо хлорорганикалык кошулмаларды камтыган химиялык реагенттерди колдонууга жол берилбейт.

1. Мунайзаттын коопсуздук талаптарына шайкеш келтирилишин камсыз кылуу

12. Мунайзаттын коопсуздугу ушул техникалык регламентте белгиленген талаптарын, ошондой эле колдонулушу ага тийиштүү болгон Бирликтин башка техникалык регламенттеринин талаптарын сактоо менен камсыз кылынат.

13. Мунайзаттын ушул техникалык регламентте белгиленген талаптарга шайкештигин баалоодо жүргүзүлгөн текшерүүлөрдүн методдору эл аралык жана регионалдык (мамлекеттер аралык) стандарттардын тизмегине киргизилген стандарттарда, ошондой эле, алар жок болсо - изилдөө (текшерүү) жана өлчөө эрежелери жана ыкмалары, анын ичинде ушул техникалык регламенттин талаптарын колдонуу жана аткаруу жана техникалык жөнгө салуу обьекттерине шайкештигин баалоо үчүн зарыл болгон үлгүлөрдү тандоо эрежеси камтылган улуттук (мамлекеттик) стандарттарда белгиленет.

1. Мунайзаттын шайкештигин баалоо

14. Мунайзат Бирликтин рыногуна жүгүртүүгө чыгарылардын алдында паспортту тариздөө менен текшерүүлөр формасында жүргүзүлө турган ушул техникалык регламенттин талаптарына шайкештиги бааланат.

15. Мунайзаттын ушул техникалык регламенттин талаптарына шайкештигин баалоо - Бирликке мүчө мамлекеттин мыйзамдарына ылайык анын аймагында катталган (жеке ишкер катары катталган юридикалык жак же жеке жак), мунайзатты даярдоочу (өндүрүүчү) же сатуучу (анын ичинде импорттоочу) же болбосо, мунайзатты даярдоочу (өндүрүүчү) тарабынан ыйгарым укуктуу жак болуп саналган арыз ээси тарабынан, өлчөө бирдигин камсыз кылуу тармагында Бирликке мүчө мамлекеттердин мыйзамдарында белгиленген талаптарга жооп берген өлчөө каражаттарын колдонуу менен ишке ашырылат.

16. Текшерүү жүргүзүү тартиби өзүнө төмөнкүлөрдү камтыйт:

а) мунайзаттын сынамын (үлгүсүн) тандап алуу;

б) Бирдиктүү реестрге киргизилген өзүнүн текшерүү лабораториясынан же аккредиттелген текшерүү лабораториясынан мунайзаттын сынамын (үлгүсүн) текшерүү;

в) мунайзаттын ушул техникалык регламенттин талаптарына шайкештиги жөнүндө корутундуну жана текшерүүнүн жыйынтыктарын паспортко киргизүү.

17. Текшерүү жүргүзүү ушул техникалык регламенттин 13-пунктунда көрсөтүлгөн стандарттарга ылайык ишке ашырылат.

1. Мунайзатты Бирликтин рыногунда продукцияны

жүгүртүүнүн бирдиктүү белгиси менен маркалоо

1. Ушул техникалык регламенттин талаптарына, ошондой эле колдонулушу ага тийиштүү болгон Бирликтин башка техникалык регламенттеринин талаптарына ылайык келген жана ушул техникалык регламенттин VI бөлүмүнө ылайык шайкештигин баалоо жол-жобосунан өткөн мунайзат Бирликтин рыногунда продукцияны жүгүртүүнүн бирдиктүү белгиси менен маркаланат.
2. Бирликтин рыногунда продукцияны жүгүртүүнүн бирдиктүү белгиси менен маркалоо Бирликтин рыногуна жүгүртүүгө мунайзатты чыгарардын алдында ишке ашырылат.
3. Бирликтин рыногунда продукцияны жүгүртүүнүн бирдиктүү белгиси паспортко коюлат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

тиркеме

Евразия экономикалык бирлигинин

«Транспорттоого жана (же) пайдаланууга

даярдалган мунайзат коопсуздугу жөнүндө»

техникалык регламентине

(ЕАЭБ ТР 045/2017)

**Мунайзаттын көрсөткүчүнө**

**ТАЛАПТАР**

|  |  |
| --- | --- |
| **Көрсөткүчтүн аталышы** | **Ченемдик маанилери** |
|  | |
| Күкүрт водородунун салмактык үлүшү, млн -1(ppm), ашык эмес | 100 (20\*) |
| Метил жана этилмеркаптандын салмактык үлүшү млн -1(ppm), ашык эмес суммада | 100 (40\*) |
| Суунун салмактык үлүшү %, ашык эмес | 1 (0,5\*) |
| Хлордуу туздардын салмактык концентрациясы, мг/дм3, ашык эмес | 900 (100\*) |
| Каныккан буунун басымы, кПа, (мм рт. ст.), ашык эмес | 66,7 (500)\*\* |
| 204 °С температурага чейин кайнаган фракциядагы органикалык хлориддердин салмактык үлүшү, млн -1(ppm), ашык эмес | 6 |

|  |  |
| --- | --- |
|  |  |

\* Мунайзатты магистралдык өткөргүч түтүктөр менен транспорттоого же кайра иштетүүгө өткөрүп берүүдө.

\*\* 10 °С жана жогору температурада мунайзаттын суугандыгы аныкталбайт.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_